gu gu gu en en en gu en en gu en gu gu gu gu gu gu gu gu gu gu gu gu gu gu en gu en en en en en en en en en gu gu gu en gu gu gu gu gu gu gu en en en
માનવ છું હું, ઈશ્વર નથી… | શબ્દો છે શ્વાસ મારા
એક નવી રચના, મહિનાના દર પહેલા અને ત્રીજા શનિવારે…
માન્યું કહ્યું જે પણ તમે : માનવ છું હું, ઈશ્વર નથી,
પણ પ્રેમ મારો તોય મારી જેમ કંઈ નશ્વર નથી.
મારી વફાદારીનો સિરો કોણ છે એ પ્રશ્નનો,
વિશ્વાસ હો તો ઠીક, બાકી વિશ્વમાં ઉત્તર નથી.
છે ભૂલ એકાદી, જીવન આખું હવે લજ્જિત છે આ,
ધબકાર હો કે શ્વાસ, શંકાથી કશુંયે પર નથી.
મરજી મુજબ વર્તી શકુ? ના-ના, સમય વસમો છે આ,
ઈચ્છાના જીવનમાં સ્વયંવર થાય એવું વર નથી.
એ પ્રેમનો જાદુ છે કે પ્રેમી તણા અહેસાસમાં,
એની પ્રિયાથી વિશ્વમાં કોઈ વધુ સુંદર નથી.
વહેતું રહે છે શબ્દનું ઝરણું સતત એ કારણે
કે હર ગઝલના અંતે જાગે પ્યાસ – ‘આ આખર નથી!’
This entry was posted in ગઝલ by વિવેક. Bookmark the permalink.
5 thoughts on “માનવ છું હું, ઈશ્વર નથી…”
SV on May 25, 2006 at 4:29 pm said:
sana on May 25, 2006 at 11:35 pm said:
No one is God,
“Faith” and “Trust” is worship…
Mistakes is to man..
To “Forgive” is Life…..
Anonymous on November 23, 2006 at 3:21 pm said:
“પ્રેમ મારો તોય મારી જેમ કંઇ નશ્વર નથી….”
hima purohit on January 24, 2009 at 12:05 pm said:
ખુબ જ સુન્દર રચના…
“માનવ છું હું, ઈશ્વર નથી,
પણ પ્રેમ મારો તોય મારી જેમ કંઈ નશ્વર નથી…”
આ પક્તિ તો રદયમા સમાય જાય એવિ ૬એ….
મીના છેડા on September 20, 2012 at 6:31 pm said:
મારી વફાદારીનો સિરો કોણ છે એ પ્રશ્નનો,
વિશ્વાસ હો તો ઠીક, બાકી વિશ્વમાં ઉત્તર નથી. – વાહ!
Proudly powered by WordPress